b"\n_START_ARTICLE_\nFosfoglic\xc3\xa8rid\n_START_PARAGRAPH_\nEls fosfoglic\xc3\xa8rids o Glicerofosfol\xc3\xadpids s\xc3\xb3n fosfol\xc3\xadpids amb base de glicerol. S\xc3\xb3n el principal component de la membrana biol\xc3\xb2gica.\n_START_SECTION_\nEstructures\n_START_PARAGRAPH_\nEl terme glicerofosfol\xc3\xadpid vol dir qualsevol derivat de l'\xc3\xa0cid sn-glicero-3-fosf\xc3\xb2ric que cont\xc3\xa9 com a m\xc3\xadnim un residu qu\xc3\xadmic O-acil, o un O-alquil, o un O-alq-1'-enil unit al grup funcional glicerol i a un cap polar de base nitrogenada, un glicerol o una unitat inositol._NEWLINE_Per convenci\xc3\xb3 les estructures d'aquests compostos mostren els tres \xc3\xa0toms de carboni del glicerol verticalment amb el fosfat unit al carboni n\xc3\xbamero tres. La pres\xc3\xa8ncia de fosfoglic\xc3\xa8rids \xc3\xa9s gaireb\xc3\xa9 exclusiva de les membranes de plantes i animals. Els plasmalogens i fosfatidats en s\xc3\xb3n exemples.\n_START_SECTION_\nExemples de glicerofosfol\xc3\xadpids\n_START_PARAGRAPH_\nPlasmalogens_NEWLINE_Els plasmalogens s\xc3\xb3n un tipus de fosfoglic\xc3\xa8rids, s\xc3\xb3n components clau de les membranes de m\xc3\xbasculs i nervis. _NEWLINE_Fosfatidats_NEWLINE_S\xc3\xb3n l\xc3\xadpids on els fosfats serveixen d'enlla\xc3\xa7 a un altre alcohol normalment l'etanolamina, colina, serina o un carbohidrat. S\xc3\xb3n importants en la formaci\xc3\xb3 de bicapes de l\xc3\xadpid. _NEWLINE_Les fosfatidiletanoamines, fosfatidilcolines i altres fosfol\xc3\xadpids s\xc3\xb3n exemples de fosfatidats._NEWLINE_Altres fosfol\xc3\xadpids_NEWLINE_Hi ha molts altres fosfol\xc3\xadpids, alguns d'ells s\xc3\xb3n glicol\xc3\xadpids.\n_START_SECTION_\n\xc3\x9as en membranes\n_START_PARAGRAPH_\nUna de les funcions dels glicerofosfol\xc3\xadpids \xc3\xa9s servir de component estructural de la membrana cel\xc2\xb7lular. La composici\xc3\xb3 de cada capa de la memebrana dep\xc3\xa8n del tipus de c\xc3\xa8l\xc2\xb7lula.\n_START_SECTION_\n\xc3\x9as en l'emulsificaci\xc3\xb3\n_START_PARAGRAPH_\nPoden actuar en contacte amb un agent emulsidor per promoure la dispersi\xc3\xb3 d'una subst\xc3\xa0ncia dins una altra, de vegades serveixen per fer gelats.\n_START_SECTION_\nEls glicerolfosfol\xc3\xadpids en el cervell\n_START_PARAGRAPH_\nLes membranes de les neurones contenen diverses classes de glicerofosfol\xc3\xadpids que, si s'alteren, intervenen en la neurodegeneraci\xc3\xb3."